**projektas**

**reg. Nr. T-38**

**2.6. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2017 M. kovo 31 D. SPRENDIMO NR. T1-65 „DĖL PASVALIO RAJONO JAUNIMO IR SU JAUNIMU DIRBANČIŲ ORGANIZACIJŲ PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ pakeitimo**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Pasvalio rajono savivaldybės jaunimo reikalų tarybos 2022 m. vasario 1 d. raštą Nr. 1 „Siūlymas pritarti Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašo keitimui“, Pasvalio rajono savivaldybės taryba nusprendžia:

Pakeisti Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašą, patvirtintą Pasvalio rajono savivaldybės tarybos 2017 m. kovo 31 d. sprendimu Nr. T1-65 „Dėl Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašo patvirtinimo“ (su visais aktualiais pakeitimais) (toliau – Aprašas):

1. pakeisti Aprašo 33 punktą ir jį išdėstyti taip:

„33. Organizacijos, kurių paraiškos buvo atmestos ar jiems neskirta lėšų, raštu informuojamos apie sprendimą, nurodoma atmetimo ar lėšų neskyrimo priežastis. Organizacijos, kurių projektams skiriamos lėšos, apie sprendimą finansuoti informuojamos raštu.“;

1. pakeisti Aprašo 42 punktą ir jį išdėstyti taip:

„42. Apibendrinta informacija apie gautas paraiškas, bendra paskirstytų lėšų suma, finansuojamų ir nefinansuojamų projektų sąrašas skelbiamas Savivaldybės interneto svetainėje www.pasvalys.lt.“;

1. pakeisti Aprašo 1 priedą „Finansavimo paraiška“:

3.1. pakeisti 7 punktą ir jį išdėstyti taip:

„7. Projektu sprendžiama problema“;

3.2. pakeisti 8 punktą ir jį išdėstyti taip:

„8. Kaip projektas prisidės prie šios problemos sprendimo“;

4. pakeisti Aprašo 3 priedo „Paraiškos (projekto) vertinimo anketa“ 1 lentelės 3 punktą ir jį išdėstyti taip:

|  |  |  |  |
| --- | --- | --- | --- |
| „3. | Anksčiau organizacijos vykdyta veikla, projektinė patirtis | 0–10 | „ |

5. papildyti Aprašo 4 priedą „Dalykinė veiklos ataskaita“ 3 skyriumi :

**„3. INFORMACIJA APIE PROJEKTO DALYVIUS**

Projekto dalyvių skaičius\_\_\_\_, iš jų – jaunų žmonių (14–29 m.) skaičius \_\_\_\_ .

Į projekto veiklas įtrauktų savanorių skaičius \_\_\_ .“

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

vyriausiasis specialistas

Rima Šivickienė

2022-02-01

Suderinta DVS Nr. RTS-38

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2017 M. kovo 31 D. SPRENDIMO NR. T1-65 „DĖL PASVALIO RAJONO JAUNIMO IR SU JAUNIMU DIRBANČIŲ ORGANIZACIJŲ PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ pakeitimo**

2022 m. vasario 1 d.

Pasvalys

1. **Sprendimo projekto rengimo pagrindas.**

Pasvalio rajono savivaldybės jaunimo reikalų tarybos 2022 m. sausio 31 d. protokolas Nr. TJ-1.

**2. Sprendimo projekto tikslai ir uždaviniai.**

Sprendimo projektu siekiama patikslinti Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašą, kad projektų finansavimo procedūra būtų aiškesnė pareiškėjams, paraiškų vertintojams bei Bendruomeninės veiklos ir jaunimo rėmimo programos priemonę „Jaunimo ir su jaunimu dirbančių organizacijų veiklos skatinimas“ koordinuojantiems ir administruojantiems asmenims.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Siūloma patikslinti Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašo 33 ir 42 punktus bei 3 priedą dėl juose esančių techninių klaidų. Siūloma patikslinti 1 priedą, nes dabar jo 7 punkte prašoma nurodyti „Pasvalio rajono savivaldybės Jaunimo problemų sprendimo 2013–2018 metų plano dalys ir punktai, prie kurių įgyvendinimo prisideda projektas“, o 8 punkte nurodyti „Kaip projektas prisidės prie šių punktų įgyvendinimo (pagrindimas)“. Patikslinus šį priedą, pareiškėjai galės nurodyti aktualias problemas, prie kurių sprendimo prisidės projektas.

Siūloma papildyti Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašo 4 priedą ir prašyti pareiškėjų ataskaitos formoje nurodyti įtrauktų dalyvių skaičių, nes tokia informacija reikalinga apibendrinant jaunimo politikos įgyvendinimą Savivaldybėje už visus kalendorinius metus.

**4. Skaičiavimai, išlaidų sąmatos, finansavimo šaltiniai**.

Nėra.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius: Švietimo ir sporto skyrius, Pasvalio rajono savivaldybės jaunimo reikalų taryba.

Asmuo, atsakingas už sprendimo vykdymo kontrolę: Švietimo ir sporto skyriaus vyriausioji specialistė Rima Šivickienė.

PRIDEDAMA:

1. Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašo lyginamasis variantas.
2. Pasvalio rajono savivaldybės jaunimo reikalų tarybos 2022 m. sausio 31 d. protokolo Nr. TJ-1 išrašas.
3. Pasvalio rajono savivaldybės jaunimo reikalų tarybos 2022 m. vasario 1 d. raštas Nr. 1 „Siūlymas pritarti Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašo keitimui“.

Švietimo ir sporto skyriaus vyriausioji specialistė Rima Šivickienė